CELEX: 21987A0610(01)
Language: mt
Date: 1987-06-10 00:00:00
Title: Arranġament fil-forma ta' bdil ta' ittri bejn il-Komunità Ekonomika Ewropea u l-Kunsill Internazzjonali għall-Esplorazzjoni tal-Baħar

Avviż Legali Importanti

|

21987A0610(01)

Official Journal L 149 , 10/06/1987 P. 0014 - 0016 Finnish special edition: Chapter 11 Volume 11 P. 0443  Swedish special edition: Chapter 11 Volume 11 P. 0443 

		Arranġamentfil-forma ta' bdil ta' ittri bejn il-Komunità Ekonomika Ewropea u l-Kunsill Internazzjonali għall-Esplorazzjoni tal-BaħarA. Ittra mill-Komunità Ekonomika EwropeaIl-Kunsill Internazzjonali għall-Esplorazzjoni tal-Baħar (ICES)Sur Parrish, Segretarju ĠeneraliPalaegade 2 - 4DK-1261 CopenhagenDanimarkaSinjur,Nixtieq nipproponi l-arranġamenti li ġejjin li għandhom iservu bħala bażi għall-koperazzjoni bejn il-Komunità Ekonomika Ewropea u l-Kunsill Internazzjonali għall-Esplorazzjoni tal-Baħar.1. Il-Komunità Ekonomika Ewropea, rappreżentata mill-Kummissjoni tagħha, hawnhekk iżjed ‘il quddiem imsejħa "l-Kummissjoni", għandu jkollha d-dritt li tistaqsi lill-Kunsill Internazzjonali għall-Esplorazzjoni tal-Baħar, hawnhekk iżjed ‘il quddiem imsejjaħ "il-Kunsill", għall-pariri xjentifiċi dwar il-ġestjoni tar-riżorsi tas-sajd u kwistjonijiet relatati, li l-Kunsill għandu sal-limitu possibbli jipprovdi.2. Fir-rigward tar-responsabbilitajiet tal-ġestjoni tas-sajd tal-Kummissjoni, il-Kunsill jaqbel li jipprovdi lill-Kummissjoni r-rapporti kollha rilevanti tal-Gruppi tiegħu tax-Xogħol dwar l-istima tal-ħażniet u tal-Kumitat tiegħu ta' Pariri dwar il-Ġestjoni tas-Sajd. Mill-parti tagħha l-Kummissjoni għandha tipprovdi r-rapporti kollha xjentifiċi relevanti lill-Kunsill.3. Il-Kunsill u l-Kummissjoni għandhom jikkonsultaw regolarment dwar il-modi li bihom il-koperazzjoni bejniethom tista' tittejjeb aktar u tiġi estiża, u b'mod partikolari, għandhom jesploraw il-mezzi li bihom il-Kummissjoni tista' tistabbilixxi rabta eqreb mal-Kumitat ta' Pariri tal-Kunsill dwar il-Ġestjoni tas-Sajd.4. Il-Komunità għandha tagħmel ħlas ta' Dkr 376000 mal-firma ta' dan il-ftehim u ħlasijiet ta' kull sena sussegwentement. Il-ħlasijiet sussegwenti ta' kull sena għandhom ikunu indiċjati. L-indiċi għandu jkun:Kontribuzzjoni totali mill-pajjiżi membri ta' l-ICES għas-sena in kwistjoniKontribuzzjoni totali mill-pajjiżi membri ta' l-ICES għall-1987Il-ħlas ta' kull sena għandu jeskludi l-ispejjeż ta' xi laqgħat speċifikament mitluba mill-Kummissjoni. Dawk il-laqgħat għandhom jinżammu biss bl-approvazzjoni tal-Kunsill.5. It-termini ta' dan il-ftehim għandhom jiġu riveduti miż-żewġ partijiet tliet snin wara li jkun ġie fis-seħħ. Jekk jonqsu li jiftiehmu t-termini l-ġodda, il-ftehim għandu jitkompla fuq il-bażi tat-termini eżistenti sakemm jiġu miftiehma termini ġodda. Kull parti tista' tirtira mill-ftehim f'kull żmien bla ħsara li tingħata notifika ta' sena.Fir-rigward tal-klawżola 3, il-Kunsill jaqbel li jingħata statut ta' osservatur lill-membru impjegat tal-Kummissjoni kwalifikat xjentifikament, jew xjenzat nominat mill-Kummissjoni, fil-laqgħat tal-Kumitat ta' Pariri tal-Kunsill dwar il-Ġestjoni tas-Sajd.F'dik il-kariga, r-rappreżentant tal-Kummissjoni għandu jkollu d-dritt li jitkellem u li jieħu sehem fil-laqgħat, iżda ma jkollu ebda drittijiet ta' vot lanqas il-libertà li jibdel l-aġendi tal-laqgħat.Inkunlek grat jekk tindika jekk dawn l-arranġamenti humiex aċċettabbli għalik fuq il-bażi ta' koperazzjoni bejn il-Kunsill tiegħek u l-Kummissjoni. Fil-fehma tiegħi din l-ittra u t-tweġiba tiegħek għaliha għandhom flimkien jikkostitwixxu l-Ftehim ta' Koperazzjoni bejn il-Kunsill Internazzjonali għall-Esplorazzjoni tal-Baħar u l-Kummissijoni tal-Komunitajiet Ewropej. Dan il-Ftehim għandu jidħol fis-seħħ fid-data tat-tweġiba tiegħek għal din l-ittra.Tiegħek sinċerament,Għall-Komunità Ekonomika EwropeaLorenzo NataliViċi-President tal-KummissjoniB. Ittra mill-Kunsill Internazzjonali għall-Esplorazzjoni tal-BaħarSinjur,Għandi l-unur nikkonferma li rċevejt l-ittra tiegħek bid-data ta' llum li taqra kif ġej:"Nixtieq nipproponi l-arranġamenti li ġejjin li għandhom iservu bħala bażi għall-koperazzjoni bejn il-Komunità Ekonomika Ewropea u l-Kunsill Internazzjonali għall-Esplorazzjoni tal-Baħar.1. Il-Komunità Ekonomika Ewropea, rappreżentata mill-Kummissjoni tagħha, hawnhekk iżjed ‘il quddiem imsejħa "l-Kummissjoni", għandu jkollha d-dritt li tistaqsi lill-Kunsill Internazzjonali għall-Esplorazzjoni tal-Baħar, hawnhekk iżjed ‘il quddiem imsejjaħ "il-Kunsill", għall-pariri xjentifiċi dwar il-ġestjoni tar-riżorsi tas-sajd u kwistjonijiet relatati, li l-Kunsill għandu sal-limitu possibbli jipprovdi.2. Fir-rigward tar-responsabbilitajiet tal-Ġestjoni tas-Sajd tal-Kummissjoni, il-Kunsill jaqbel li jipprovdi lill-Kummissjoni ir-rapporti kollha relevanti tal-Gruppi tiegħu tax-Xogħol dwar l-istima tal-ħażniet u tal-Kumitat tiegħu ta' Pariri dwar il-Ġestjoni tas-Sajd. Mill-parti tagħha l-Kummissjoni għandha tipprovdi r-rapporti kollha xjentifiċi relevanti lill-Kunsill.3. Il-Kunsill u l-Kummissjoni għandhom jikkonsultaw regolarment dwar il-modi li bihom il-koperazzjoni bejniethom tista' tittejjeb aktar u tiġi estiża, u b'mod partikolari, għandhom jesploraw il-mezzi li bihom il-Kummissjoni tista' tistabbilixxi rabta eqreb mal-Kumitat ta' Pariri tal-Kunsill dwar il-Ġestjoni tas-Sajd.4. Il-Komunità għandha tagħmel ħlas ta' Dkr 376000 mal-firma ta' dan il-ftehim u ħlasijiet ta' kull sena sussegwentement. Il-ħlasijiet sussegwenti ta' kull sena għandhom ikunu indiċjati. L-indiċi għandu jkun:Kontribuzzjoni totali mill-pajjiżi membri ta' l-ICES għas-sena in kwistjoniKontribuzzjoni totali mill-pajjiżi membri ta' l-ICES għall-1987Il-ħlas ta' kull sena għandu jeskludi l-ispejjeż ta' xi laqgħat speċifikament mitluba mill-Kummissjoni. Dawk il-laqgħat għandhom jinżammu biss bl-approvazzjoni tal-Kunsill.5. It-termini ta' dan il-ftehim għandhom jiġu riveduti miż-żewġ partijiet tliet snin wara li jkun ġie fis-seħħ. Jekk jonqsu li jiftiehmu t-termini l-ġodda, il-ftehim għandu jitkompla fuq il-bażi tat-termini eżistenti sakemm jiġu miftiehma termini ġodda. Kull parti tista' tirtira mill-ftehim f'kull żmien bla ħsara li tingħata notifika ta' sena.Fir-rigward tal-klawżola 3, il-Kunsill jaqbel mal-parteċipazzjoni fil-laqgħat tal-Kumitat ta' Pariri tal-Kunsill dwar il-Ġestjoni tas-Sajd ta' rappreżentant tal-Kummissjoni xjentifikament kwalifikat bħala l-osservatur tal-Komunità.F'dik il-kariga, ir-rappreżentant tal-Kummissjoni għandu jkollu d-dritt li jitkellem u li jieħu sehem fil-laqgħat, iżda ma jkollu ebda drittijiet ta' vot lanqas il-libertà li jibdel l-aġendi tal-laqgħat.Inkunlek grat jekk tindika jekk dawn l-arranġamenti humiex aċċettabbli għalik fuq il-bażi ta' koperazzjoni bejn il-Kunsill tiegħek u l-Kummissjoni. Fil-fehma tiegħi din l-ittra u t-tweġiba tiegħek għaliha għandhom flimkien jikkostitwixxu il-Ftehim ta' Koperazzjoni bejn il-Kunsill Internazzjonali għall-Esplorazzjoni tal-Baħar u l-Kummissijoni tal-Komunità Ekonomika Ewropea. Dan il-Ftehim jidħol fis-seħħ fid-data tat-tweġiba tiegħek għal din l-ittra."Għandi l-unur li ninfurmak li l-Kunsill tiegħu jaqbel mal-kontenut ta' l-ittra tiegħek.Tiegħek sinċerament,Għall-Kunsill Internazzjonali għall-Esplorazzjoni tal-BaħarBażiku B. ParrishSegretarju Ġenerali--------------------------------------------------